次韵蔣夔寒夜見過
作者：蘇轍
朝代：宋

paragraphs: 都城廣大漫如天，旅人騷屑誰與歡。
北風號怒屋無瓦，夜氣凝冽冰生棄。
雪聲旋下白玉片，燈花暗結丹砂丸。
叩門剝啄驚客至，吹火倉卒憐君寒。
明時未省有遺棄，高論自笑終汗漫。
識君太學嗟歲久，至今客舍猶泥蟠。
正如憔悴入籠鶴，坐見摧落凌風翰。
明朝尚肯過吾飲，有酒不盡行將酸。